วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 17 ม.ค.60
17 ม.ค. 2560

วิเคราะห์ตลาดภาคบ่าย – บล.เอเอสแอล
 
ภาครวมตลาดภาคเช้า
SET Index ปิดภาคเช้า 1,573.26 จุด (+1.46 จุด,+0.09%)กรอบ 1,577-1,571 จุด มูลค่าการซื้อขาย 22,510 ลบ. เรียงลำดับมูลค่าการซื้อขายรายกลุ่มICT ENERG BANK PROP COMM PETRO TRANS ตามลำดับ. ตลาดภูมิภาค [Hang Seng +0.42%][KOSPI +0.44 %][Nikkei225 -1.21%][ChinaA50 -0.13%][TAIEX +0.67%]

 
ดุลการค้าเดือนพ.ย. อียู 17.00น.
 
หอการค้าไทย ประเมินน้ำท่วมภาคใต้ฉุด GDP หด 0.1-0.7% ขึ้นกับระยะเวลา
นายวิชัย อัศรัสกร รองประธานกรรมการหอการค้าไทย กล่าวว่า หอการค้าไทยร่วมกับหอการค้าจังหวัดภาคใต้ได้ประเมินผลกระทบความเสียหายจากเหตุการณ์น้ำท่วมในพื้นที่ 12 จังหวัด โดยแบ่งเป็น 2 กรณี กรณีแรกหากสถานการณ์น้ำท่วมยุติลงภายใน 1-2 สัปดาห์นี้ คาดว่าความเสียหายจะอยู่ที่ประมาณ 10,000-15,000 ล้านบาท ส่งผลกระทบต่อ GDP ที่ 0.1% ส่วนกรณีที่สองหากสถานการณ์น้ำท่วมกินเวลานานไปถึง 2-3 เดือน คาดว่าความเสียหายจะสูงถึง 85,000-120,000 ล้านบาท ผลกระทบต่อ GDP ที่ 0.5-0.7%
ส่วนผลกระทบทางด้านการท่องเที่ยวนั้น หอการค้าจังหวัดภาคใต้รายงานว่า โรงแรมและที่พักในฝั่งอ่าวไทยได้รับผลกระทบจากการยกเลิกการจองห้องพักประมาณ 10% และมีการปรับแผนการท่องเที่ยวไปยังฝั่งอันดามันแทน เนื่องจากจังหวัดท่องเที่ยวทางฝั่งอันดามันไม่ได้รับผลกระทบจากเหตุน้ำท่วมมากนัก ดังนั้นจึงคาดว่าสถานการณ์ด้านการท่องเที่ยวในพื้นที่ภาคใต้จะกลับมาเป็นปกติได้ในช่วงเทศกาลสงกรานต์ (Source : IQ สำนักข่าวอินโฟเควสท์)
 
IMPACT (+) SCC SCB CPALL IRPC CPF BAY BIGC  MALEE HMPRO KBANK MINT SPALI BJC TU PSH
IMPACT (-) PTT EA TRUE BBL IVL MTLS DELTA ADVANC JAS MAKRO M PTTGC INTUCH BH GUNKUL
 
แนวโน้มตลาดและหุ้นเทคนิคที่น่าสนใจ
 
SET Index ปิดภาคเช้า 1,573.26 จุด
 
ยังคงปรับตัวต่ำกว่าแนวสำคัญ 1,575 จุด
SET index ยังคงปรับตัวในกรอบแคบ มีแรงซื้อไม่มากพอ ที่จะผ่าน ยืนแนวต้านหลัก 1,575 จุด หากกลับขึ้นไปยืนได้จะเป็นสัญญาณบวกต่อเนื่อง แนวรับได้แก่ 1,560 จุด เน้นซื้อแนวรับ แนวต้านหลัก 1,575* 1,590 และ 1,600 จุด
 
BIG (ราคาปิดภาคเช้า 5.55 บาท)
สัญญาณแท่งเทียนดีวันแรก
BIG ระยะสั้นช่วงเช้ามีปริมาณซื้อขายเพิ่มขึ้นและเกิด Bullish Candlestick เป็นสัญญาณแท่งเทียนดีวันแรก Momentum จาก RSI  และ STO ยังคงปรับเพิ่มขึ้น แนวรับ 5.25 และ 5.50 บาท แนวต้าน 5.75 และ 6 บาท ตัดขาดทุนหากหลุด 5.20 บาทลงมา
 
AU (ราคาปิดภาคเช้า 12.50 บาท)
ยืนแนวรับพร้อมสัญญาณซื้อ
AU ระยะสั้นสามารถยืนเหนือแนวรับหลัก 12.00 บาทขึ้นมาได้ พร้อม ปริมาณการซื้อขายและ RSI ชี้นำ แนวรับระหว่างวัน 12.30-12.40 บาท แนวต้านหลัก 13.00 และ 13.90 บาทตามลำดับ ตัดขาดทุนหากหลุด 12.00 บาทลงมา